b'\n_START_ARTICLE_\nS\xc3\xa6ttargjerden i Tunsberg\n_START_PARAGRAPH_\nS\xc3\xa6ttargjerden i T\xc3\xb8nsberg (sat i kraft 9. august 1277) kaldes det konkordat, som blev indg\xc3\xa5et efter mange \xc3\xa5rs forhandlinger i 1277, hvor kongemagten ved Magnus Lagab\xc3\xb8te og den katolske kirken ved \xc3\xa6rkebiskop Jon Raude blev enige om en gr\xc3\xa6nsedragning mellem den verdslige og kirkelige myndighedsomr\xc3\xa5de. Blandt andet afstod begge parter fra at blande sig i valg hos hinanden, det vil sige henholdsvis kongevalg og bispeudn\xc3\xa6vnelser. Kirken fik medhold i, at \xc3\xa6rkebiskoppen skulle have m\xc3\xb8ntret, domsret, herunder b\xc3\xb8destraf, og kirken fik bevilget skattefrihed._NEWLINE_Baggrunden for dette konkordat var udviklingen af Magnus Lagab\xc3\xb8tes Landslov som l\xc3\xb8b parallelt, og lovarbejdet styrkede de centrale myndigheder og kongens magt. Dette f\xc3\xb8rte til reaktioner, s\xc3\xa6rlig fra kirken som fik behov for at afklare gr\xc3\xa6nsedragningen mellem kirkelig og verdslig magt._NEWLINE_S\xc3\xa6ttargjerden kan, med s\xc3\xa5dan kongelig godkendt formalisering af rettigheder, forst\xc3\xa5s som et h\xc3\xb8jdepunkt for kirkens magt og selvst\xc3\xa6ndighed i Norge og har derved en central plads i norsk historie. Aftalen blev skrevet p\xc3\xa5 kirkens egen sprog latin og udarbejdet i traktats form (latin: compositio), og var et eksempel p\xc3\xa5 hvordan, kongen indgik en aftale p\xc3\xa5 lige fod med en anden magt indenfor eget dom\xc3\xa6ne, og derved understregede likestillingen mellem kongen og kirke. Et s\xc3\xa5dant konkordat var nyt i Norge, men ikke ellers i Europa._NEWLINE_Da kong Magnus Lagab\xc3\xb8te d\xc3\xb8de i 1280, fors\xc3\xb8gte adelen i formynderregeringen for den 12 \xc3\xa5r gamle Eirik II Magnusson at g\xc3\xa5 undergrave aftalen, blandt andet ved at konfiskere kirkegods. I striden landsforviste de i 1287 \xc3\xa6rkebiskop Jon Raude og biskopperne Andres af Oslo og Torfinn af Hamar. _NEWLINE_Efter to \xc3\xa5r med stridigheder l\xc3\xb8ste dette sig ved, at kongen n\xc3\xa5ede myndighedsalderen p\xc3\xa5 14 \xc3\xa5r og bestemte, at aftalen skulle respekteres, dog uden at den blev genoprettet som et retsgyldig dokument. Dette kom som en kongelig forordning og ikke i form af en traktat mellem ligev\xc3\xa6rdige parter som s\xc3\xa6ttargjerden.'